CELEX: 62018TN0545
Language: da
Date: 2018-09-11 00:00:00
Title: Sag T-545/18: Sag anlagt den 11. september 2018 — YL mod Kommissionen

26.11.2018   
            
            
               DA
            
            
               Den Europæiske Unions Tidende
            
            
               C 427/83
            
         
      Sag anlagt den 11. september 2018 — YL mod Kommissionen
      (Sag T-545/18)
      (2018/C 427/110)
      Processprog: fransk
      
         Parter
      
      
         Sagsøger: YL (ved advokat P. Yon)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af tilbagetrækningen af hans opførelse på forfremmelseslisten 2017.
               
            
                  —
               
               
                  Forfremmelse med tilbagevirkende kraft fra den 1. januar 2017.
               
            
                  —
               
               
                  Erstatning for de lidte tab som følge af de anfægtede retsakter: de dage og den energi, der er brugt på nærværende søgsmål og dets resultat, kampen mod følelsen af afvisning, udelukkelse og forfølgelse fra ansættelsesmyndighedens side, selv om denne skal varetage de ansattes interesser og udvise neutralitet over for disse, hvis ikke imødekommenhed — et tab, som er opgjort til 10 000 EUR.
               
            
                  —
               
               
                  Godtgørelse af advokat- og retsudgifter, opgjort til 10 000 EUR.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført to anbringender.
      
                  1.
               
               
                  Første anbringende om ansættelsesmyndighedens tilsidesættelse af vedtægten for tjenestemænd i Den Europæiske Union (herefter »vedtægten«), idet denne baserede afvisningen af at forfremme sagsøgeren på en tidligere pålagt sanktion, selv om sanktionen allerede havde berørt sidstnævntes karriere ved en indplacering på et lavere løntrin. Den anfægtede afgørelse blev truffet med den begrundelse, at den nævnte sanktion havde forbindelse med adfærden i tjenesten og dette selv om det i sanktionsafgørelsen af 2016 var anført, at de sanktionerede omstændigheder fandt sted uden nogen forbindelse med sagsøgerens arbejdsopgaver og ansvar.
               
            
                  2.
               
               
                  Andet anbringende om, at ansættelsesmyndigheden har begået magt- og procedurefordrejning ved at bruge dens forfremmelsesbeføjelse til at forstærke den sanktion, der blev pålagt i 2016, og ved at bruge forfremmelsesproceduren til at komme uden om de grænser, der er fastsat i vedtægten i tilfælde af suspension af avancement.